कुछ लोग समझते हैं वो जो भी छुपकर करते हैं किसी को खबर नहीं होती। भगवान की बात छोड़ो कौन डरता है भगवान से , उसे तो सोचते हैं मना लेंगे माफ़ी मांगकर अपराधों की या और तरीके पंडित मौलवी उपदेशक बताते हैं। मगर वास्तव में बच्चे देखते हैं बड़ों को क्या हो गया है जो सब काम छोड़ देते फेसबुक व्हाट्सऐप पर बात नहीं छूटती है। इक चमक दिखाई देती है बहन को बड़ी बहन के चेहरे पर और उसको पता चल जाता है ये खिला रंग रूप आशिकी का है। कोई महिला अपना दिल बहलाती है जब किसी से रात दिन बातें कर तब उस अकेली तलाक ले चुकी औरत की बेटी समझती है सब मगर कैसे समझाए अपनी नासमझ मां को कि जिसे अपना आशिक समझती उसका इरादा क्या है। मनोरंजन स्वस्थ होना चाहिए , फूहड़ बातों पर हंसिए नहीं झल्लाहट होनी चाहिए अगर आपकी मानसिकता सही है और उसे सही रखना भी है। बस इस पागलपन ने बहुत कीचड़ फैलाया हुआ है। इक दलदल है ये सब। दलदल से निकलना बहुत कठिन है , कोई आपको खींच कर बाहर नहीं निकालने वाला , वापस खींचने वाले तमाम लोग हैं। संभल जाओ इक अंधी सुरंग में जाते जा रहे जिस का अंत कहीं नहीं है , कोई रौशनी आगे आखिर तक नहीं है।